আজও আশার বাণী শোনাতে পারল না আলিপুর আবহাওয়া দফতর। বাতাসে আর্দ্রতা বেশি থাকার কারণে অস্বস্তি থাকবে। তাপমাত্রা ৩৭ ডিগ্রির আশেপাশে ঘোরাফেরা করবে বলে জানিয়েছে হাওয়া অফিস।
 ওয়েব ডেস্ক : আজও আশার বাণী শোনাতে পারল না আলিপুর আবহাওয়া দফতর। বাতাসে আর্দ্রতা বেশি থাকার কারণে অস্বস্তি থাকবে। তাপমাত্রা ৩৭ ডিগ্রির আশেপাশে ঘোরাফেরা করবে বলে জানিয়েছে হাওয়া অফিস। গত কয়েক দিন ধরেই কলকাতা সহ দক্ষিণবঙ্গে চলছে তাপপ্রবাহ। ক্রমাগত বেড়েই চলছে তাপমাত্রা। এই পরিস্থিতি নিয়ে এবার নতুন কথা বলল আবহাওয়া দফতর। কলকাতায় আপাতত বৃষ্টির সম্ভাবনা নেই। তবে, আশপাশের এলাকায় সামান্য বৃষ্টি হতে পারে। কয়েক দিনের মধ্যেই উত্তরবঙ্গে মৌসুমী বায়ু ঢুকতে পারে। তারপরই বলা সম্ভব হবে দক্ষিণবঙ্গে কবে বর্ষা পা রাখবে।